2002R2273 — DA — 27.04.2007 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 2273/2002

af 19. december 2002

om gennemførelsesbestemmelser til Rådets forordning (EF) nr. 1254/1999 for så vidt angår registrering af priserne for visse kvægkategorier på EF's repræsentative markeder







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød ( 1 ), senest ændret ved Kommissionens forordning (EF) nr. 2345/2001 ( 2 ), særlig artikel 41, og ud fra følgende betragtninger: (1) Ved Kommissionens forordning (EF) nr. 2705/98 af 14. december 1998 om bestemmelse af priserne for voksent kvæg på Fællesskabets repræsentative markeder og registrering af priserne på visse andre kategorier kvæg i Fællesskabet ( 3 ), ændret ved forordning (EF) nr. 1156/2000 ( 4 ), fastsættes der bestemmelser om registrering af priser på hver enkelt medlemsstats repræsentative marked eller markeder for de forskellige kategorier kvæg for at bestemme prisudviklingen på markedet. Som følge af den seneste markedsudvikling og især det forhold, at afsætningen af levende voksent kvæg har mistet meget af sin betydning, og at de fleste medlemsstater derfor ikke længere har repræsentative markeder for disse dyr, er det ikke længere nødvendigt at meddele Kommissionen priserne på voksent kvæg for at følge udviklingen på oksekødsmarkedet. Medlemsstaterne kan dog meddele de priser, der er registreret på deres repræsentative markeder. (2) For at følge udviklingen på EF's marked for andre kategorier kvæg end voksent kvæg bør priserne registreres for tyrekalve på otte dage til fire uger, unge handyr til opfedning og slagtekalve. Der bør fastsættes nærmere regler for, hvilke oplysninger der skal forelægges med henblik på registrering af priserne for hver af disse kvægkategorier. (3) Den pris, der noteres på EF's repræsentative markeder, kan fastsættes som gennemsnittet af priserne for det pågældende kvæg på hver medlemsstats repræsentative marked eller markeder. Dette gennemsnit bør vægtes med koefficienter, der er udtryk for kvægbestandens relative størrelse i hver medlemsstat for hver kategori, der afsættes i en referenceperiode. (4) Hver medlemsstats repræsentative marked eller markeder bør udpeges på grundlag af erfaringen fra de seneste år. Hvis en medlemsstat har flere repræsentative markeder, bør det aritmetiske gennemsnit af noteringerne på disse forskellige markeder lægges til grund. (5) Medlemsstaterne kan på grund af veterinær- eller sundhedsbestemmelser blive tvunget til at træffe foranstaltninger, der har indvirkning på noteringerne. Derfor bør der ved registreringen af markedspriserne ikke altid tages noteringer i betragtning, som ikke afspejler markedets normale tendens. Der bør derfor fastsættes kriterier, så Kommissionen kan tage højde for denne situation. (6) De ugentlige priser bør sendes elektronisk til Kommissionen på en måde, som denne skal godkende. (7) Forordning (EF) nr. 2705/98 bør derfor ophæves. (8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød — ud fra følgende betragtninger: UDSTEDT FØLGENDE FORORDNING:







Artikel 1

1. Den gennemsnitlige EF-pris pr. tyrekalv på otte dage til fire uger er lig med gennemsnittet, vægtet med de i bilag I, afsnit A, fastsatte koefficienter, af priserne på disse kreaturer på de vigtigste markeder i de medlemsstater, der er repræsentative for denne type produktion. Koefficienterne fastlægges ud fra det antal malkekøer, der er registreret i EF.

2. Priserne for de i stk. 1 nævnte kreaturer på hver af de berørte medlemsstaters repræsentative marked eller markeder er lig med gennemsnittet, vægtet med koefficienter, der afspejler hver races eller kvalitets relative betydning, af priserne eksklusive moms for disse dyr i en periode på syv dage i samme engrosled i den pågældende medlemsstat. Vejningskoefficienterne er fastsat i bilag I, afsnit B til H.

3. De pågældende medlemsstater meddeler senest hver torsdag kl. 12.00 Kommissionen noteringerne for de i stk. 1 nævnte kreaturer på deres repræsentative markeder i den periode på syv dage, der går forud for dagen for meddelelsen.

Artikel 2

1. Den gennemsnitlige EF-pris pr. kg levende vægt for unge hankreaturer til opfedning, der er gennemsnitligt seks til tolv måneder gamle og har en gennemsnitsvægt på højst 300 kg, er lig med gennemsnittet, vægtet med de i bilag II, afsnit A, fastsatte koefficienter, af priserne på ovennævnte kreaturer på de vigtigste markeder i de medlemsstater, der er repræsentative for denne type produktion. Koefficienterne fastlægges ud fra det antal ammekøer, der er registreret i EF.

2. Priserne for de i stk. 1 nævnte kreaturer på hver af de berørte medlemsstaters repræsentative marked eller markeder er lig med gennemsnittet, vægtet med koefficienter, der afspejler hver races eller kvalitets relative betydning, af priserne eksklusive moms for disse dyr i en periode på syv dage i samme engrosled i den pågældende medlemsstat. Vejningskoefficienterne er fastsat i bilag II, afsnit B til F.

3. De pågældende medlemsstater meddeler senest hver torsdag kl. 12.00 Kommissionen noteringerne for de i stk. 1 nævnte kreaturer på deres respektive markeder i den periode på syv dage, der går forud for dagen for meddelelsen.

Artikel 3

1. Den gennemsnitlige EF-pris pr. 100 kg slagtet vægt for slagtekalve, der hovedsagelig er opfedet med mælk eller mælketilberedninger, og som slagtes, når de er omkring seks måneder, er lig med gennemsnittet, vægtet med de i bilag III, afsnit A, fastsatte koefficienter, af priserne for ovennævnte kreaturer på de vigtigste markeder i de medlemsstater, der er repræsentative for denne type produktion. Koefficienterne fastlægges ud fra nettoproduktionen (slagtningerne) af kalve i EF.

2. Priserne for de i stk. 1 nævnte kreaturer på noteringscentret eller -centrene i de pågældende medlemsstater, er lig med gennemsnittet, eventuelt vægtet med koefficienter, der afspejler hver kvalitets relative betydning, af priserne ankomst slagteri eksklusive moms for disse dyr i en periode på syv dage. Vejningskoefficienterne er fastsat i bilag III, afsnit B til E.

3. De pågældende medlemsstater meddeler senest hver torsdag kl. 12.00 Kommissionen noteringerne for slagtekroppe af de i stk. 1 omhandlede kreaturer i deres respektive noteringscentre i den periode på syv dage, der går forud for dagen for meddelelsen.

Artikel 4

Træffer en medlemsstat af veterinære eller sundhedsmæssige grunde foranstaltninger, der kan påvirke den normale udvikling i noteringerne på dens markeder, kan Kommissionen bemyndige medlemsstaten til enten at se bort fra noteringerne på det eller de pågældende markeder eller at anvende de sidste noteringer, der er registreret på det eller de pågældende markeder, før foranstaltningerne blev iværksat.

Artikel 5

Medlemsstaterne skal senest den 30. juni 2003 sende de meddelelser, der er nævnt i artikel 1, stk. 3, artikel 2, stk. 3, og artikel 3, stk. 3, elektronisk på en måde, som Kommissionen skal godkende.

Artikel 6

Medlemsstaterne kan, hvis der findes repræsentative markeder for voksent kvæg på deres område, meddele prisen på voksent kvæg på følgende betingelser:

— prisen på voksent kvæg på det eller de repræsentative markeder er lig med gennemsnittet, vægtet med koefficienter, der udtrykker den relative betydning af hver kategori og kvalitet, af de priser, der er noteret for kategorierne og kvaliteterne af voksent kvæg og kød af disse dyr i en periode på syv dage forud for meddelelsesdagen i samme engrosled i den pågældende medlemsstat

— for de medlemsstater, der har flere repræsentative markeder, er prisen for hver kategori lig med det aritmetiske gennemsnit af noteringerne på hvert af disse markeder. For de markeder, der afholdes flere gange i løbet af den i første led nævnte periode på syv dage, er prisen for hver kategori lig med det aritmetiske gennemsnit af noteringerne på hver markedsdag for det samme fysiske marked. Noteres prisen i en given uge ikke på et bestemt marked for en bestemt kategori, er prisen for denne kategori i medlemsstaten lig med det aritmetiske gennemsnit af de resterende markeder.

Artikel 7

Forordning (EF) nr. 2705/98 ophæves med virkning fra 1. januar 2003.

Artikel 8

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder for priser, der registreres fra den uge, som begynder den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.









BILAG I

Registrering af priserne for tyrekalve fra otte dage til fire uger gamle

A. VEJNINGSKOEFFICIENTER







Tyskland: 26,5 Spanien: 6,8 Frankrig: 24,4 Irland: 7,3 Italien: 12,5 Nederlandene: 9,1 Det Forenede Kongerige: 13,4

B. TYSKLAND

1. Repræsentative markeder

Af mangel på offentlige markeder indsamler de officielle instanser oplysninger om priser hos landbrugskamrene, kooperativerne og landbrugsforeningerne.

2. Kvaliteter og koefficienter







Kvaliteter Vejningskoefficienter — Schwarzbunte Bullenkälber 35,4 — Rotbunte Bullenkälber 5,4 — Kreuzungskälber zur Mast (Bullenkälber) 3,4 — Fleckvieh 44,8 — Braunvieh 11,0

C. SPANIEN

1. Repræsentative markeder

Torrelavega (Cantabria), Santiago de Compostela (Galicia), Pola de Siero (Asturias), León (Castilla y León)

2. Kvaliteter og koefficienter







Kvaliteter Vejningskoefficienter Descalostrados: — Tipo frisón, calidad buena 50 — Tipo cruzado, calidad buena 50

D. FRANKRIG

1. Repræsentative markeder

Rethel, Dijon, Rabastens, Lezay, Lyon, Agen, Le Cateau, Sancoins, Château-Gonthier, Saint Étienne

2. Kvaliteter og koefficienter







Kvaliteter Vejningskoefficienter — Veaux mâles croisés de bonne conformation, destinés à l'élevage, type léger 30 — Veaux mâles de races laitières d'assez bonne conformation destinés à l'engraissement 70

E. IRLAND

▼M2

1. Repræsentative markeder

Mindst to markeder.

▼B

2. Kvaliteter og koefficienter







Kvaliteter Vejningskoefficienter — Dairy male rearing cavles 50 — Beef male rearing calves 50

F. ITALIEN

1. Repræsentative markeder

a) Modena, Vicenza

b) Priser på importmarkedet

2. Kvaliteter og koefficienter







Kvaliteter Vejningskoefficienter — tyrekalve af malkerace (vitelli), alle oprindelser 55 — tyrekalve af kødrace, alle oprindelser 45

G. NEDERLANDENE

1. Repræsentative markeder

Leeuwarden, Purmerend, Utrecht

▼M1

2. Kvaliteter og koefficienter







Kvaliteter Vejningskoefficienter Nuchtere stierkalveren voor de mesterij, 1e kwaliteit — Zwartbont 60 — Roodbont 25 — Vleesras 15

▼B

H. DET FORENEDE KONGERIGE

1. Repræsentative markeder

Ca. 35 markeder (England og Wales)

▼M1

2. Kvaliteter og koefficienter







Kvaliteter Vejningskoefficienter Rearing calves — from dairy bulls 56 — from beef bulls 44

▼B









BILAG II

Registrering af priserne for kvæg til opfedning, seks til tolv måneder gammelt, med en levende vægt på højst 300 kg

A. VEJNINGSKOEFFICIENTER







Spanien: 19,4 Frankrig: 43,8 Irland: 11,9 Italien: 6,6 Det Forenede Kongerige: 18,3

B. SPANIEN

1. Repræsentative markeder

Salamanca (Castilla y León)

Talavera (Castilla-La Mancha)

2. Kvaliteter og koefficienter







Kvaliteter Vejningskoefficienter Pasteros: — Tipo cruzado 65 — Tipo país 35

C. FRANKRIG

1. Repræsentative markeder

Limoges, Clermont-Ferrand, Dijon

▼M1

2. Kvaliteter og koefficienter







Kvaliteter Vejningskoefficienter Race charolaise de conformation U 35 Race charolaise de conformation R 35 Race limousine de conformation U 30

▼B

D. IRLAND

▼M2

1. Repræsentative markeder

Mindst to markeder.

▼B

2. Kvaliteter og koefficienter







Kvaliteter Vejningskoefficienter Weanling steers and yearling steers: — from the dairy type 50 — from the beef type 50

E. ITALIEN

1. Repræsentative markeder

a) Modena, Parma, Montichiari

b) Priser på importmarkedet

2. Kvaliteter og koefficienter







Kvaliteter Vejningskoefficienter Kalve af malkerace (vitelli) 50 Kalve af kødrace (vitelli) 50

F. DET FORENEDE KONGERIGE

1. Repræsentative markeder

Ca. 35 markeder (England og Wales)

▼M1

2. Kvaliteter og koefficienter







Kvaliteter Vejningskoefficienter — Dairy yearling steers 10 — Beef yearling steers 90

▼B









BILAG III

Registrering af priserne for slagtekalve, der slagtes, når de er omkring seks måneder gamle

A. VEJNINGSKOEFFICIENTER







Belgien: 6,2 Frankrig: 41,9 Italien: 24,0 Nederlandene: 27,9

B. BELGIEN

1. Noteringscentre (slagterier)

Provinserne Antwerpen og Limburg

▼M1

2. Kvaliteter

Veaux blancs, moyenne des types commerciaux »extra«, »blanc bleu«, »pie rouge« et »pie noire«

▼B

C. FRANKRIG

1. Noteringscentre

Paritetisk sammensatte kommissioner i regionerne Sud-Ouest, Centre, Centre-Est/Est, Nord/Nord-Ouest, Ouest

2. Kvaliteter

Mælkekalve (veaux blancs), kropsbygningsklasse E, U, R og O

D. ITALIEN

1. Noteringscentre (slagterier)

Modena

2. Kvaliteter

Mælkekalve (carne bianca)

E. NEDERLANDENE

1. Noteringscentre (slagterier)

Apeldoorn, Nieuwerkerk a/d Ijssel, Den Bosch, Aalten, Leeuwarden

2. Kvaliteter og koefficienter







Kvaliteter Vejningskoefficienter Vleeskalveren: — Zwartbont type: 65 — Roodbont type: 35 Alle kropsbygningsklasser